Конкурс өс турҙан тора. Уларҙы “Культура.РФ” порталында, “Орфей радиоһы”нда һәм сараны ойоштороусының – Башҡортостандың Милли симфония оркестры сайтында тура эфирҙа ҡарарға мөмкин. 1-се тур бөгөн, 23 ноябрҙә; 2-сеһе – 24-ендә; 3-сөһө 25-ендә үткәрелеп, йома көнө, 26 ноябрҙә, еңеүселәрҙе ҡотлау һәм гала-концерт ойоштороласаҡ. Конкурстың бар этаптары ла “Башҡортостан” дәүләт концерт залында уҙғарыла. Бында инде маэстро Спиваков етәкселегендә һәм Рәсәйҙең Милли филармония оркестры солистары ҡатнашлығында республиканың Милли симфония оркестры сығыш яһаясаҡ.